DETTALJI LI JINSABU FIL-GUDJA … U LI MHUX DEJJEM NAGĦTU KASHOM Ħaġar antik li x'aktarx kien jifforma parti minn xi tempju. Jinsab fit-triq Dawret il-Gudja ftit 'Il bogħod mill-Katakombi ta' Ħal Resqun. Ħasra li dan il-ħaġar jinsab f'dan l-istati L-orgni li jinsab f'waħda mill-galleriji ta' wara l-altar tal-Knisja Parrokkjali. Jissejjaħ orgni posittiv u mbena qabel l-1852. Sa xi snin ilu kien għadu jintuża u kien jindaqq permezz tal- minfaħ. Skond parir ta' espert ta' l-orgnijiet, qiegħed fi stat li jista' jissewwa. Forsi għad tmissu x-xorti Il jiġi rrestawrat u nerġgħu nisimugħ jimla 'l-Knisja tagħna. It-Torri ta' l-għassa (Gardjola) li jinsab fil-ġnien tal-Palazz Dorell (jew Bettina), l-Gudja. Il-palazz inbena fl-1770 u t-torri nbena madwar mitejn sena qabel il-palazz, xi snin qabel l-assedju tal- 1565. L-Arma tal-Gran Brittanja li tinsab fuq Il-Bieb tal-ġnien ta' Sir Alexander Ball (jew kif inhu magħruf tal-Kmandant). Taħt l-arma hemm din l-iskrizzjoni: 'E. BARONETTO ALESSANDRO GIOVANNI BALL PER GIORGIO TERZO RE DELLA GRAN BRITTAGNA GOVERNANTE LE ISOLE DI MALTA E GOZO ALL'USO DEI LUOGO TENENTI TEMPORANEI DEL CASALE IL-LUOGO.E-IN PERPETUO CONSECRAT. Ball bena dan il-ġnien u ddedikah lill-poplu tal-Gudja. Fih madwar mitejn jarda fond u għoxrin jarda wisa'.